《贺李观察伯东参豫章中书行省事四章 其四》
明代·张萱

与君同调复同时，何事登龙较独迟。竭泽喜逢河润广，攀辕空独德星驰。

南州未下陈蕃榻，东国先歌召伯诗。自惜郑公迁镇后，浣花花事与谁期。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。